
RAPORT

asupra propunerii legislative pentru modificarea Legii nr.266 din 2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante  
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea Legii nr.266 din 2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante, transmisă cu adresa nr.Pl.x 616 din 24 septembrie 2007 şi înregistrată sub nr.24/432/25.09.2007. 
La întocmirea raportului, Comisia a avut în vedere avizul favorabil al Consiliului Legislativ  şi  punctul de vedere negativ al Guvernului.
 Propunerea legislativă are ca obiect de reglementare modificarea art.26 din Legea nr.266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante, avându-se în vedere acordarea subvenţiei la hectar pentru suprafeţele semincere în două tranşe, prima la înfiinţarea culturii, iar cea de-a doua după certificarea seminţelor.  
Propunerea legislativă pentru modificarea Legii nr.266 din 2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii şi Dezvoltării Rurale. 

La lucrările comisiei au fost prezenţi 25 de deputaţi, din totalul de 26 de membri ai comisiei.

Propunerea legislativă a fost respinsă cu majoritate, înregistrându-se 21 de voturi pentru respingere şi 4 voturi împotriva respingerii, în şedinţa din  15 noiembrie 2007, pentru următorul considerent:
· Ajutorul financiar pentru seminţe, se înscrie în lista ajutoarelor de stat comunicate Uniunii Europene, fiind posibilă aplicarea acestuia în forma dinainte de 1 ianuarie 2007, timp de maximum 3 ani. 
Propunerea legislativă a fost respinsă de Senat în şedinţa din 18 septembrie 2007.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.

